มี พสพ กับแฟน วันที่ 6 มีนาโดยไม่ได้ป้องกัน แต่หลั่งนอก แล้วกินยาคุมฉุกเฉินไปในวันที่ 7 หลังจากนั้น 6 วันก็มีเลือดออกตรงกะรอบเดือน ปกติรอบเดือนจะมาตรงกันทุกเดือน ระยะห่าง 28-31 วัน แต่เดือนนี้เลือด ปจด ยังไม่มาเลยค่ะ เลยกำหนดมา 4 วันแล้ว มีโอกาสท้องไหมค่ะ หรือเป็นเพราะผลข้างเคียงของยาคุมฉุกเฉินคะ กังวลมากจริงๆ
สวัสดีค่ะ การมีเพศสัมพันธ์โดยทำการหลั่งนอกยังทำให้มีโอกาสตั้งครรภ์ได้สูงถึงประมาณ 4-20% ไม่ควรใช้วิธีดังกล่าวในการคุมกำเนิดโดยหลังจากนั้นถ้าได้ใช้ยาคุมฉุกเฉินตามไปอย่างถูกต้อง ภายใน 72 ชั่วโมงหลังมีเพศสัมพันธ์ อาจช่วยลดโอกาสการตั้งครรภ์ลงไปได้ประมาณ 80-90%แต่การใช้ยาคุมฉุกเฉินนั้นทำให้มีผลข้างเคียงเช่นเลือดออกผิดปกติทางช่องคลอด ประจำเดือนมาคลาดเคลื่อนไปได้ แต่สุดท้ายแล้วก็ควรจะมาเไม่เกิน 35 วันจากรอบก่อนจึงอาจเป็นผลข้างเคียงของยาคุมก็ได้ แต่อย่างไรก็ตาม ตอนนี้ควรจะซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป